S-367/2021

I.

Mál þetta, sem dómtekið var 24. mars sl., er höfðað af lögreglustjóranum á höfuðborgarsvæðinu með ákæru útgefinni 16. febrúar 2021 á hendur M-x-x L-x-x, kt. 2000000- 0000, [...], [...],,, fyrir líkamsárás með því að hafa, sunnudaginn 12. maí 2019, innan dyra á neðri hæð [...]í [...], slegið X ítrekað í andlitið og sparkað að minnsta kosti einu sinni í hann, allt með þeim afleiðingum að hann hlaut mörg brot á andlitsbeinum.

Telst brot þetta varða við 1. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Þess er krafist að sakborningi, M-x-x L-x-x, kt. 000000- 0000, verði gert aðgreiða brotaþola X, kt. 000000- 0000, skaðabætur að fjárhæðsamtalskr. 2.000.000, meðvöxtum skv. 1. mgr. 8. gr. laga um vexti og verðtryggingunr. 38/2001, frá 12. maí 2019, en með dráttarvöxtum skv. 9. gr., sbr. 1. mgr. 6. gr. sömu laga, að liðnum mánuði frá birtingu kröfunnar til greiðsludags.

Einnig er þess krafist að sakborningi verði gert að greiða brotaþola málskostnað að skaðlausu skv. síðar framlögðum málskostnaðarreikningi eða að mati réttarins, að viðbættum virðisaukaskatti, fyrir að halda fram bótakröfu sinni í málinu.“

II.

Við þingfestingu málsins var ekki sótt þing af hálfu ákærða og hann tilkynnti ekki um lögmæt forföll. En þess var skýrlega getið í fyrirkalli að fjarvist ákærða yrði metin til jafns við það að hann viðurkenndi að hafa framið brot það sem hann er ákærður fyrir og dómur yrði lagður á málið að honum fjarstöddum, sbr. 161. gr. laga nr. 88/2008 um meðferð sakamála. En ákæra ásamt fyrirkalli var birt á lögheimili ákærða.

Ákæra er í samræmi við rannsóknargögn málsins og þykir því sannað að ákærði hafi gerst sekur um þá háttsemi sem honum er gefin að sök í ákæru og brot hans er þar réttilega heimfært til refsiákvæða.

Samkvæmt framlögðu sakavottorði ákærða dags. 11. febrúar 2021 gekkst ákærði undir sektargreiðslu og sviptingu ökuréttar í nóvember 2019 fyrir ölvunarakstur. Brot ákærða sem hann er nú sakfelldur fyrir var framið áður en hann gekkst undir viðurlög árið 2019 og því er um hegningarauka að ræða og bera að ákveða refsingu ákærða með hliðsjón af 78. gr. almennra hegningarlaga nr. 19/1940. Með hliðsjón af því þykir refsing ákærða hæfilega ákveðin fangelsi í 60 daga en með vísan til þess að ákærði hefur ekki áður sætt refsingu fyrir ofbeldisbrot þykir mega ákveða að fresta skuli fullnustu refsingarinnar í tvö ár frá birtingu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

Í málinu er einkaréttarkrafa brotaþola, X, kt. 0 00000- 0000, að fjárhæð 2.000.000 kr. sem sundurliðast þannig að 1.000.000 er sjúkrakostnaður en 1.000.000 miskabætur. Með hinni refsiverðu háttsemi hefur ákærði bakað sér skaðabótaábyrgð og brotaþoli á því rétt á miskabótum úr hendi ákærða á grundvelli b.- liðar 1. mgr. 26. gr. skaðabótalaga nr. 50/1993. Með tilliti til þeirra áverka sem brotaþoli hlaut þykja miskabætur til hans hæfilega ákveðnar 600.000 kr. og bætur vegna útlagðs kostnaðar 150.000 kr. eða samtals 750.000 kr. Skulu dæmdar bætur bera vexti skv. 8. gr. laga nr. 38/2001 um vexti og verðtryggingu frá 12. maí 2019 til 4. nóvember sama ár en dráttarvexti skv. 1. mgr. 6. gr., sbr. 9. gr. sömu laga frá þeim degi til greiðsludags. Þá skal ákærði greiða brotaþola 195.300 kr. í málskostnað, sbr. 3. mgr. 176. gr. laga nr. 88/2008 um meðferð sakamála.

Ákærði greiði sakarkostnað 61.900 kr.

I-kk-nf T-kk-nf héraðsdómari kveður upp dóm þennan.

Dómsorð:

Ákærði, M-x-x L-x-x, sæti fangelsi í 60 daga en fresta skal fullnustu refsingarinnar í tvö ár frá birtingu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

Ákærði greiði brotaþola, X, kt. 000000- 0000, skaðabætur að höfuðstól 750.000 kr. auk vaxta skv. 8. gr. laga nr. 38/2001 um vexti og verðtryggingu frá 12. maí 2019 til 4. nóvember sama ár en auk dráttarvaxta frá þeim degi til greiðsludags og 250.000 kr. í málskostnað.

Ákærði greiði sakarkostnað 61.900 kr.

I-kk-nf T-kk-nf